Рођен је 6. маја 1941. године у Котору, где је завршио основну школу, а гимназију и Правни факултет завршио је у Београду. Пливањем је почео да се бави 1952. у ПК Приморац из Котора, а од 1960. до 1976. пливао је и играо ватерполо у пливачком и ватерполо клубу Партизан из Београда. Као пливач, од 1959. до 1963. године освајао је титуле првака Југославије у дисциплинама 100 и 200 м прсно. Репрезентативац Југославије у пливању био је 66 пута, а између осталог био је и учесник Олимпијских игара у Риму 1960. године, Универзијаде у Софији 1961. и Медитеранских игара у Напуљу 1963. године.